
Čitajući ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***, u jednom od ajeta pročitala sam da je Božije Prijestolje bilo nad vodom. Molim vas da mi to pojasnite!


* 
* 
* 
* 
* 
* 
* 

 
Je li Allahovo prijestolje bilo iznad vode?

Imam Ibn Kesir u svom****[Tefsir](https://pitajucene.com/search/tefsir/questions/ "Pretraži pitanja o tefsiru")****u, tom br. 2, str. 417, o riječima Uzvišenog: “Njegov Arš bio je iznad vode”, kaže: “Allah pojašnjava da je Njegova moć iznad svega. Stvorio je nebesa i Zemlju u šest dana, a Njegov Arš bio je iznad vode prije nego što je stvorio nebesa i Zemlju.”  

Od Seida b. Džubejra prenosi se da je Ibn Abbas, r. a., bio upitan za riječi Uzvišenog: “Njegov Arš bio je iznad vode”: “Na čemu je bila voda?”, pa je rekao: “Na vjetru.”  

U Muslimovom *Sahihu* od Abdullaha b. Amra b. Asa prenosi se da je rekao: “Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je: “Allah je odredio odredbe za stvorenja pedeset hiljada godina prije nego što je stvorio nebesa i Zemlju, a Njegov Arš bio je iznad vode.”  

Iz ovih ***[predaja](https://pitajucene.com/search/predaj/questions/ "Pretraži pitanja o predajama")*** moguće je zaključiti da je ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** u ***[gajb](https://pitajucene.com/search/Gajb/questions/ "Pretraži pitanja o gajbu")***, ono o čemu nas je obavijestio naš Gospodar ili Njegov Poslanik – obavezno, kao i to da je vjerovanje u Allahovu moć dio imana. Ali, od rasprava o stvarima koje neće povećati ***[iman](https://pitajucene.com/search/iman/questions/ "Pretraži pitanja o Imanu")*** niti ga umanjiti – nema nikakve koristi.  

Vidjeti: Ibn Kesir, *Tefsir*, 2/417, tumačenje sure Hud.  

Odgovorio: ***[Harmin Suljić](https://pitajucene.com/search/Harmin+Sulji%C4%87/answers/ "Pretraži odgovore od prof. Harmin Suljić")***


